L-informazzjoni grafika hi mezz ta' kif tista' tqassam abbundanza ta' informazzjoni b'mod grafiku, li jgħaddi l-messaġġ bl- iktar mezz sempliċi u preċiż. Dan il-proġett fi ħdan l-Universita' hu propjament iffukat fuq kif l-informazzjoni grafika tista' tiġi kkomunikata b'żewġ mezzi ta' kommunikazzjoni differenti. Il-mezzi ta' kommunikazzjoni ġew magħżula bi ħsieb, fejn b'riċerka xjentifika wieħed jista' jagħrbel il-benefiċċji tal- informazzjoni imqassma fuq ktieb u l-informazzjoni murija b'mezz ta' kommunikazzjoni iktar avvanzata fit-teknoloġija, 'motion graphics'- b'mezz ta' video. Dan il-proġett għadda minn fażijiet ippjanati bil-għan li l-informazzjoni miġbura minn ċittadini mill-lokalita' ta' Birżebbuġa tiġi pproċessata u mqassma b'manjiera xjentifika. Il-bidu ta' dan il-proġett ikkonsista minn riċerka vasta fuq l-aħjar metodi ta' kif għandha tinġabar u titqassam l-informazzjoni grafika. Matul dan iż- żmien, mistoqsijiet addattati ġew ippjanati skont l-organizzazzjonijiet u l-oqsma f'Birżebbuġa, li ġew magħżulin bil-ħsieb li l-informazzjoni tkun tikkonsisti minn varjeta' vasta ta' x'issarraf din il-lokalita'. B'sapport u għajnuna minn kunsilliera, organizzaturi u nies responsabbli ta' għaqdiet f'Birżebbuġa, ammont sostanzjali ta' informazzjoni fuq Birżebbuġa ġiet miġbura. Madankollu l-pass li jmiss kien li tiġi organizzata sistema' ta' kif l-informazzjoni għandha tiġi kkomunikata b'mod viżwali. L-ewwel mezz ta' kommunikazzjoni li ħa forma kien l-iktar mezz tradizzjonali, il-ktieb. Diversi verżjonijiet wasslu sabiex il-verżjoni finali tieħu xejra eleganti u interattiva fl-istess ħin. Il-ktieb 'Visualising Birzebbuga Through Infographics' jikkonsisti minn tliet taqsimiet; Informazzjoni Ġenerali, Organizzazzjonijiet u Negozju. F'dawn it-tliet taqsimiet wieħed isib informazzjoni grafika fuq suġġetti vasti, minn lokalitajiet ta' għerien u widien sa informazzjoni ddettaljata fuq il-Freeport. Fil-qasam tal-organizzazzjonijiet, l-informazzjoni hi mqassma b'mod u manjiera fejn il-figuri u l-bqija tal-informazzjoni tista' tiġi kkumparata, bit-tir li ċ-ċittadini ta' Birżebbuġa japprezzaw iktar ix-xogħol li jsir madwarhom u forsi jagħtu iktar il-kontribut tagħhom. Fl-istess ħin, il-ktieb huwa miktub bl-Ingliż sabiex turist jew persuna ta' ċittadinanza barranija tkun tista' tagħmel użu minnu sabiex tifhem iktar il-kultura Maltija permezz ta' stampi, figuri u saħansitra kuluri li jikkomunikaw l-informazzjoni b'mod sempliċi u ċar. L-aħħar pass lejn il-parti prattika ta' dan il-proġett kien il-proċess ta' video. Fi ftit kliem f—— 'Motion Graphics' m'huma xejn ħlief figuri u elementi animati b'mod interattiv, sabiex jgħaddu l-informazzjoni l-iktar effettiva f'temp ta' ftit ħin u b'mod ċar. Dan il-proċess beda minn 'storvboard' - tpinġijiet f'dimensjonijiet żgħar, fejn jiddeskrivu l-animazzjonijiet kollha li għandhom iseħħu matul il-video kollu. B'hekk b'użu ta' programmi addattati għal dan ix-xogħol, l-informazzjoni ġiet iffinalizzata permezz ta' mużika addattata u ħsejjes li jiddeskrivu l-moviment tal-figuri u l-elementi vviżwalizzati. Dan ix-xogħol ġie esebit fit-28 ta' Mejju, ġewwa l-Każin tal-Għaqda Mużikali San Pietru Fil-Ktajjen, magħruf ukoll bħala l-Każin tal-Ajkla, b'sapport u għajnuna ta' Ivan Żammit, u l-bqija tal-membri tal-Każin. B'din il-konklużjoni nixtieq nirringrazzja lil dawk kollha li taw il-kontribut tagħhom b'mod jew ieħor f'dan l-istudju, speċjalment lil dawk li pparteċipaw fil-ġbir ta' informazzjoni u lil dawk li attendew għall-esebizzjoni ġewwa l-Każin tal- Għaqda Muzikali San Pietru Fil-Ktajjen Għal tagħrif ieħor fuq dan proġett żur is-sit www.behance.net/tcutajar. 102 Għaqda Mużikali San Pietu fil-Ktajjen Ritratti mill-imgħoddi F'dawn iż-żewġ ritratti naraw ix-xatt ta' Birżebbuġa armat għall-festa ta' San Pietru fl-1952/53 bi nhar. fejn naraw l-antaljoli bil-bandalori armati u bi bnadar żgħar aktar l-isfel. Fl-isfond nistgħu ninnutaw li llum il-ġurnata il-bini huwa mibdul kompletament, filwaqt li ċ-ċint li jagħti għall-baħar kien baxx fejn aktar wara kien sar wieħed tal- konkos. Fir-ritratt ta' bil-lejl naraw l-istess antaljoli bid-dawl mixgħul li jirifletti fuq baħar kalm li jħobb ikollna fl- għeqqel ta' Awwissu. Xi binili jinsab f'dan ir-ritratt għadna nistgħu narawh sa' llum il-ġurnata. Ritratti: B. Morgan, Ħajr: George Bondin. Leħen il-Banda — Festa 2017 103